/* KOM/2010/0101 lopull. - COD 2008/0098 */ KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS rakennustuotteiden kaupan pitämistä koskevien ehtojen yhdenmukaistamisesta





[pic] | EUROOPAN KOMISSIO | Bryssel 28.2.2011 KOM(2011) 101 lopullinen 2008/0098 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS rakennustuotteiden kaupan pitämistä koskevien ehtojen yhdenmukaistamisesta 2008/0098 (COD) KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojallaEuroopan parlamentin tarkistuksistaneuvoston kantaan,joka koskee seuraavaa ehdotusta: EUROOPAN PARLAMENTIN JA NEUVOSTON ASETUS rakennustuotteiden kaupan pitämistä koskevien ehtojen yhdenmukaistamisesta 1. TAUSTA Ehdotus toimitettiin Euroopan parlamentin ja neuvoston käsiteltäväksi: 23. toukokuuta 2008 Euroopan parlamentti antoi lausuntonsa ensimmäisessä käsittelyssä: 24. huhtikuuta 2009 Euroopan talous- ja sosiaalikomitea antoi lausuntonsa: 25. helmikuuta 2009 Neuvoston kanta vahvistettiin: 13. syyskuuta 2010 Coreper hyväksyi toisessa käsittelyssä esitetyn kompromissin: 8. joulukuuta 2010 Euroopan parlamentti antoi lausuntonsa toisessa käsittelyssä: 18. tammikuuta 2011 2. Ehdotuksen tavoite Komission ehdotuksen tarkoituksena on korvata neuvoston direktiivi 89/106/ETY, jäljempänä ’rakennustuotedirektiivi’, asetuksella, jotta voitaisiin määritellä paremmin yhteisön lainsäädännön tavoitteet sekä helpottaa ja tehostaa sen täytäntöönpanoa. Osana parempaa sääntelyä koskevaa aloitetta ehdotuksella pyritään yksinkertaistamaan nykyistä rakennustuotedirektiiviin perustuvaa järjestelmää etenkin ottamalla käyttöön yksinkertaistettuja menettelyjä, joilla voidaan vähentää yrityksille, varsinkin pk-yrityksille, aiheutuvia kustannuksia. Lisäksi pyritään selkeyttämään peruskäsitteitä ja CE-merkinnän käyttöä sekä lisäämään koko järjestelmän uskottavuutta soveltamalla uusia, entistä tiukempia nimeämisvaatimuksia laitoksiin, jotka osallistuvat rakennusalan tuotteiden suorituskyvyn vakauden arviointiin ja varmentamiseen. 3. Komission lausunto Euroopan parlamentin tarkistuksista Euroopan parlamentin toisessa käsittelyssä 18. tammikuuta 2011 antama lausunto lähensi neuvoston kantaa komission ehdotukseen seuraavasti: sillä selvennettiin vaarallisten aineiden käsittelyä REACH-asetuksen pohjalta, varmistettiin rakennustuoteyhteyspisteiden toiminnan riippumattomuus ja laajennettiin mahdollisuuksia toimittaa suoritustasoilmoitukset sähköisesti. Euroopan parlamentin kanta perustuu kompromissiin, joka saatiin aikaan kolmikantaneuvottelussa 7. joulukuuta 2010. Kompromissista keskusteltiin ja se hyväksyttiin neuvostossa 8. joulukuuta 2010. 4. Päätelmä Komissio hyväksyy kaikki Euroopan parlamentin toisen käsittelyn tarkistukset edellä esitetyn neuvoston ja Euroopan parlamentin kompromissitekstin mukaisesti. Komissio esittää myös liitteenä olevan lausuman, joka koskee määräaikaa, jonka puitteissa Euroopan parlamentti ja neuvosto voivat vastustaa säädöstä. Liite: Komission lausuma määräajasta, jonka puitteissa Euroopan parlamentti ja neuvosto voivat vastustaa säädöstä Komissio muistuttaa yhteisymmärrykseksi annetussa ehdotuksessa vahvistetusta periaatteesta, jonka mukaan vastustamisen määräajan olisi oltava 2 kuukautta, jota voidaan pidentää 2 kuukaudella. Komissio katsoo, ettei tässä tapauksessa ole erityisiä olosuhteita, joiden perusteella kyseisestä periaatteesta voitaisiin poiketa. Komissio pitää valitettavana sitä, että yhteisymmärrykseksi annetussa ehdotuksessa vahvistettua periaatetta ei ole noudatettu, ja korostaa, ettei tämä muodosta ennakkotapausta.